Diari Oficial de la Generalitat Valenciana


Sumari del DOGV 9120, del 05-07-2021 (2021/7371)

Extracte de la Resolució de 28 de juny de 2021, de la Conselleria d'Educació, Cultura i Esport, per la qual es convoquen subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9120

Data del DOGV
:   05-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7371


Data del document
:   28-06-2021

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 28 de juny de 2021, de la Conselleria d'Educació, Cultura i Esport, per la qual es convoquen subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte. [2021/7371]  
BDNS (identif.): 573107.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiàries  
Podran ser-ne beneficiàries (article 2 de l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte, publicada en el Diari Oficial de la Generalitat Valenciana número 7943, 23.12.2016) les dones que es matriculen en el primer curs d'algun cicle formatiu complet de Formació Professional Bàsica, de grau mitjà o superior de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i de Transport i Manteniment de Vehicles, en centres públics de l'àmbit territorial de la Comunitat Valenciana.  
  
Segon. Objecte i àmbit d'aplicació  
La resolució té per objecte la concessió de subvencions a les beneficiàries per a fomentar la incorporació de les alumnes al primer curs dels cicles formatius de Formació Professional Bàsica, cicles grau mitjà o superior de les famílies professionals d'Electricitat i Electrònica, Energia i Aigua, Fabricació Mecànica, Instal·lació i Manteniment i de Transport i Manteniment de Vehicles, impartits en centres públics de l'àmbit territorial de la Comunitat Valenciana en el curs 2020-2021.  
  
  
Tercer. Bases reguladores  
Estan recollides en l'Ordre 85/2016, de 20 de desembre, de la Conselleria d'Educació, Investigació, Cultura i Esport, per la qual es regulen les bases reguladores per a la concessió de subvencions a fi de fomentar l'accés de les alumnes als ensenyaments de Formació Professional del sistema educatiu corresponents a determinats cicles formatius de les famílies que integren el seu objecte.  
  
Quart. Quantia  
Les subvencions que es convoquen tenen caràcter anual, atés que la realització comprén un exercici pressupostari. Les ajudes convocades es financen amb càrrec a l'aplicació pressupostària 68.90.15.023.63, línia de subvenció S7416000 amb un import global màxim de 100.000 euros que es distribuirà de manera equitativa entre totes les beneficiàries, de manera que cada beneficiària rebrà una quantitat idèntica sense sobrepassar el límit màxim de 600 euros i mínim de 400 euros. El nombre màxim de beques atorgades serà de 250.  
  
Cinqué. Termini de presentació de sol·licituds  
Les sol·licituds es presentaran de l'11 de juliol al 30 de juliol de 2021, ambdós inclosos, i caldrà adjuntar-hi la documentació enumerada en l'article 6 de l'ordre de bases, de manera telemàtica a la seu electrònica de la Generalitat, accessible en la pàgina web http://www.gva.es/es/inicio/procedimientos'id\_proc=14130  
La convocatòria a què fa referència aquest extracte pot consultar-se en aquest diari.  
  
València, 28 de juny de 2021.- El conseller d'Educació, Cultura i Esport: Vicent Marzà i Ibáñez.